Die maatreëls wat die Reserwebank Woensdagoggend aangekondig het, is beskryf as ’n “bazooka” wat nou uitgehaal is om die impak van Covid-19 op die effektemark te beperk.
“Dit is ’n baie nodige stap, die Rubicon is oorgesteek deur die Suid-Afrikaanse Reserwebank (SARB) in reaksie op die ineenstorting van plaaslike likiditeit en die wanfunksionering van die effektemark die afgelope dae.”
Daar word in die mark daarna as ’n kwantitatiewe verruiming verwys, wat volgens batebestuurders die eerste keer is dat die SARB dit toepas.
Dit is ’n term waarmee beleggers bekend begin word het sedert 2008 toe sentrale banke wêreldwyd sulke maatreëls aangekondig het om die bankstelsels te ondersteun.
Hy meen hoewel die SARB dit wil verkoop as ’n “likiditeitsoperasie”, kan die politieke implikasies moontlik gekompliseerd raak.
Verder glo Montalto daar hang nog ’n paar vrae in die lug, soos wanneer en hoe dit gaan plaasvind, en waar die geld vandaan gaan kom.
“Dit sal beteken die nasionale tesourie koop sy eie effekte terug. In plaas daarvan glo ons die SARB gaan nuwe geld druk om dit te doen.”
Volgens haar het die skerp styging in markkoerse Dinsdag die instelling van hierdie maatreëls deur die SARB versnel.
Dit het die markkoerse van staatseffekte ietwat laat herstel, maar nie tot die vlakke waar dit voor die krisis was nie. “Dit dui wel op ’n mate van onsekerheid in die mark wat verminder is.”